Алена Анісім: Тэндынцыі да паляпшэння не адчуваецца. Хіба што можна казаць пра нейкія дэкларатыўныя рэчы. Але ж тут шмат што залежыць ад саміх людзей. Калі яны не будуць разумець таго, што дзяцей трэба навучаць на мове, што неабходна ствараць беларускамоўнае асяроддзе, то нічога не зменіцца. Можна, безумоўна, зверху аддаваць загады, але гэта не азначае, што знізу будзе падтрымка. Патрэбен узаемны рух.